། །གྲུབ་ཆེན་ཚེམ་བུ་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་
ཡེ་ཤེས་མཁའ་འགྲོའི་ཞལ་ལུང་ཞེས་
བྱ་བ་བཞུགས་སོ། །
ན་མོ་གུ་རུ་ལོ་ཀེ་ཤྭ་རཱ་ཡ། རྒྱལ་བ་ཀུན་གྱི་མཁྱེན་བརྩེ་ནུས་པ་རྣམས། །
གཅིག་བསྡུས་བླ་མ་ཐུགས་རྗེ་ཆེ་མགོན་ལ། །གུས་པས་བཏུད་ནས་དེ་ཉིད་སྒྲུབ་
པའི་ཐབས། །རྒྱུད་ལྡན་བླ་མའི་གསུང་བཞིན་བྲི་བར་བྱ། །
དེ་ལ་འདིར་རྗེ་བཙུན་རྡོ་རྗེ་རྣལ་འབྱོར་མས་གྲུབ་ཆེན་ཚེམ་བུ་པ་ལ་དངོས་
སུ་ གནང་ བའི་ གདམས་ ངག་ ཁྱད་ པར་ཅན་ཐུགས་ རྗེ་ ཆེན་པོའི་དམར་ཁྲིད་དུ་
གྲགས་པའི་གདམས་པ་ཟབ་མོ་འདི་ཉམས་སུ་ལེན་པའི་ཚུལ་ལ་བཞི། སྔོན་འགྲོ་
དང་། དངོས་གཞི་དང་། མཇུག་ཏུ་ཇི་ ལྟར་ བྱ་བ་དང་། ཐུན་མཚམས་ ཀྱི་ ཉམས་
ལེན་ཡན་ལག་དང་བཅས་པ་བཤད་པའོ། །
དང་པོ་ལ་གཉིས། སྤྱིའི་སྔོན་འགྲོ་དང་། ཁྱད་པར་གྱི་སྔོན་འགྲོའོ། །དང་
པོ་ནི། ཐོག་མར་ལམ་མ་ནོར་བར་སྟོན་པའི་དགེ་བའི་བཤེས་གཉེན་མཚན་ཉིད་
དང་ ལྡན་ པ་ ཞིག་ བསམ་ སྦྱོར་ གཉིས་ཀྱི་སྒོ་ནས་ཚུལ་བཞིན་དུ་བསྟེན་ཏེ། འདི་
ཕྱིའི་ལེགས་ཚོགས་ཐམས་ཅད་ཀྱི་རྩ་བ་ཚུགས་པ་ཞིག་བྱ། དེ་ནས་བཤེས་གཉེན་
དམ་པ་དེའི་ཞལ་གྱི་གདམས་པ་ལས་འབྱུང་བ་ལྟར་དལ་འབྱོར་དོན་ཆེ་ཞིང་རྙེད་
དཀའ་བ་དང་། དེ་ཡང་རིང་དུ་མི་གནས་པར་མྱུར་དུ་འཆི་བའི་ཚུལ་ཡང་དང་ཡང་
དུ་བསམས་ནས་ཚེ་འདི་ལས་བློ་ལོག་སྟེ་འཇིག་རྟེན་ཕྱི་མ་དོན་གཉེར་སྐྱེས་ནས་
-1-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
ཆོས་རྣམ་དག་བསྒྲུབ་པ་ལ་བློ་རྩེ་གཅིག་ཏུ་གྱུར་པ་ཞིག་མ་བྱུང་གི་བར་དུ་འབད་
པ་ ཆེན་ པོས་ བསྐྱངས། དེ་ ནས་ འཇིག་ རྟེན་ ཕྱི་ མར་ བདེ་ སྡུག་ ཇི་ ལྟར་ འགྱུར་
བསམས་པ་ན་བདེ་འགྲོ་དང་ངན་འགྲོ་གང་དུ་འགྲོ་ལ་རང་དབང་མེད་ཀྱི། ལས་
ཀྱི་དབང་གིས་སྐྱེ་བ་ལེན་དགོས་ལ། ལས་དགེ་བ་བསགས་པ་ནི་ཤས་ཆུང་།
¢%
མི་
དགེ་བ་འབའ་ཞིག་བསགས་པས་གལ་ཏེ་ངན་སོང་དུ་སྐྱེས་ན་སྡུག་བསྔལ་བཟོད་
གླགས་མེད་པའི་ཚུལ་བསམས་པས་འཇིགས་སྐྲག་ཆེན་པོ་མ་སྐྱེས་ ཀྱི་ བར་ དུ་
འབད་ནས་བསྒོམ། དེ་ནས་ངན་སོང་གི་གནས་དེར་སྐྱབས་བཙལ་ཡང་མི་རྙེད་
པས་ ད་ ལྟ་ འདམ་ ཀ་ རང་ ལ་ ཡོད་ པའི་ སྐབས་ འདིར་ བསླུ་ མེད་དཀོན་ མཆོག་
གསུམ་ལ་སྙིང་ནས་སྐྱབས་སུ་འགྲོ་ཞིང་སྐྱབས་འགྲོའི་བསླབ་བྱ་ལ་ཚུལ་བཞིན་དུ་
བསླབ། བསླབ་བྱའི་གཙོ་བོ་ནི་སྟོན་པ་སངས་ རྒྱས་ཀྱིས་ཇི་ལྟར་ གསུངས་ པའི་
སྤང་བླང་ལ་འབད་པ་ཉིད་ཡིན་པས་རྒྱལ་བའི་བཀའ་ལ་ཡིད་ཆེས་བསྐྱེད་ནས་སྒོ་
གསུམ་ལ་དྲན་པ་ཉེ་བར་བཞག་སྟེ་ལས་དཀར་ནག་གི་བླང་དོར་ལ་འབད་པ་
ཉམས་ལེན་གྱི་མཐིལ་དུ་བྱའོ། །དེ་ལྟར་འབད་ཀྱང་གཉེན་པོ་སྟོབས་ཆུང་། ཉོན་
མོངས་སྟོབས་ཆེ་བས་བརྒྱ་ལ་མི་དགེ་བས་གོས་ན་ཇི་མི་སྙམ་པར་མི་འཇོག་པར་
སྟོབས་བཞིའི་བཤགས་བསྡམ་ལ་འབད་དེ་ངན་འགྲོའི་རྒྱུ་དེ་དག་འཆི་ཁ་ཚུན་ལ་
སྦྱོང་ཐུབ་པ་ཞིག་ལ་སྐྱེས་བུའི་རྩལ་ཅི་ཡོད་ཀྱིས་འབད་དོ། །དེ་ལྟར་སྐྱེས་བུ་ཆུང་
ངུའི་ཆོས་སྐོར་ལ་སྦྱངས་ནས་མྱོང་བ་ཐོན་པ་ན། འཁོར་བ་སྤྱིའི་ཉེས་དམིགས་སྒོ་
དུ་མ་ནས་བསམས་ལ་སྲིད་པའི་ཕུན་ཚོགས་མཐའ་དག་ལ་ཞེན་པ་གཏིང་ནས་
ལོག་པའི་ངེས་འབྱུང་བཅོས་མིན་ཞིག་མ་སྐྱེས་བར་དུ་འབད་ནས་བསྒོམ། བསམ་
པ་དེ་ ལྟ་བུ་སྐྱེས་པ་ན་ཀུན་འབྱུང་འཁོར་བའི་འཇུག་རིམ་བསམས་ལ་ངེས་པ་
-2-

གྲུབ་ཆེན་ཚེམ་བུ་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་ཡེ་ཤེས་མཁའ་འགྲོའི་ཞལ་ལུང་།
གཏིང་ཚུགས་པ་ཞིག་རྙེད་པར་བྱ། དེ་ནས་འཁོར་བའི་རྩ་བ་གཅོད་པའི་ཕྱིར་དུ་
ལམ་བསླབ་པ་གསུམ་ལ་སློབ་ཅིང་། དེའི་ནང་ནས་ཀྱང་བསྟན་པའི་རྩ་བ་སོ་སོར་
ཐར་པའི་བསླབ་པའི་བཅས་མཚམས་ཕྲ་ཞིང་ཕྲ་བ་མཐའ་དག་ཉམས་པ་མེད་པར་
བསྲུང་བ་ལག་ལེན་གྱི་མཐིལ་དུ་བྱའོ། །དེ་ལྟར་སྐྱེས་བུ་འབྲིང་གི་ཆོས་སྐོར་ལ་
སྦྱངས་ནས་མྱོང་བ་ཐོན་པ་ན་མར་ཤེས་དྲིན་དྲན་དྲིན་གཟོ་བྱམས་སྙིང་རྗེ་ལྷག་
བསམ་བྱང་ཆུབ་ཀྱི་སེམས་རྣམས་ལ་རིམ་གྱིས་སྦྱངས་ཏེ་ཡིད་འགྱུར་གྱི་མྱོང་བ་ཅི་
ཐོན་བྱ། དེ་དག་ལ་མྱོང་བ་ཐོན་པ་ན་སྨོན་སེམས་ཆོ་གས་བཟུང་ནས་དེའི་བསླབ་
བྱ་ལ་བསླབ། དེ་ནས་རྒྱལ་སྲས་ཀྱི་སྤྱོད་པ་རླབས་པོ་ཆེ་རྣམས་མཉན་ནས་སློབ་
འདོད་སྦྱང་། དེ་ལ་སློབ་པའི་ཁུར་གཟུང་བར་ནུས་པ་ན་འཇུག་སྡོམ་བླངས་ལ་
རྒྱལ་སྲས་ཀྱི་སྤྱོད་པ་མཐའ་དག་ལ་སློབ་ཅིང་། ཁྱད་པར་རྒྱལ་སྲས་ཀྱི་སྤྱོད་
་པ་
མཐའ་དག་གི་གནད་བསྡུས་པ་ཕ་རོལ་ཏུ་ཕྱིན་པ་དྲུག་གི་གྲངས་དང་གོ་རིམ་སོ་
སོའི་སྐྱོང་ཚུལ་རྣམས་ལེགས་པར་ཤེས་པར་བྱས་ལ་ཉམས་སུ་བླང་ངོ་། །དེ་ལྟར་
ལམ་ཐུན་མོང་བ་ལ་སྦྱངས་ནས་རྒྱུད་འོས་སུ་གྱུར་པ་ན་རྡོ་རྗེ་སློབ་དཔོན་མཚན་
ཉིད་དང་ལྡན་པ་ཞིག་འབད་པ་དུ་མས་བཙལ་ལ་བསམ་སྦྱོར་གཉིས་ཀྱིས་བསྟེན་
ཚུལ་སྔར་ལས་ཀྱང་ཁྱད་པར་དུ་འཕགས་པའི་སྒོ་ཀུན་ནས་མཉེས་པ་ཞིག་བྱས་ལ་
ཡང་དང་ཡང་དུ་གསོལ་བ་བཏབ་ནས་དབང་རྣམ་པར་དག་པ་ཞིག་ཐོབ་པར་བྱ་
སྟེ། སྤྱིར་རྒྱུད་སྡེ་བཞི་དང་འབྲེལ་བའི་གདམས་ངག་ཐུན་མོང་མིན་པ་གང་ཉམས་
སུ་ལེན་ཀྱང་སྔོན་དུ་དབང་ངེས་པར་ཐོབ་དགོས་ཤིང་། ལྷག་པར་རྗེ་བཙུན་རྣལ་
འབྱོར་མས་གྲུབ་ཆེན་ཚེམ་བུ་པ་ལ་དངོས་སུ་གནང་བའི་ཐུགས་རྗེ་ཆེན་པོའི་རྣལ་
འབྱོར་ཁྱད་པར་ཅན་འདི་ལ་ནི་བསྲེ་བ་དང་འཕོ་བ་སོགས་བླ་མེད་ཀྱི་ཐུན་མོང་
-3-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
མིན་པའི་མན་ངག་མང་དུ་སྣང་བས་གདམས་པ་འདི་ཉམས་སུ་ལེན་པ་ལ་བླ་མེད་
ཀྱི་དབང་ཞིག་ངེས་པར་ཐོབ་དགོས་པས། རབ་ཏུ་ཐུགས་རྗེ་ཆེན་པོ་རྒྱལ་བ་རྒྱ་
མཚོའམ་བདེ་མཆོག་གི་དབང་ཞིག་ཐོབ་ན་འབྲེལ་ཆེ་ཞིང་། མ་མཐའ་བླ་མེད་ཀྱི་
དཀྱིལ་འཁོར་གང་ཡང་རུང་བ་ཞིག་ཏུ་དབང་བཞི་ལེགས་པར་ཐོབ་པ་ཞིག་དང་།
དབང་དུས་ཇི་ལྟར་ཁས་བླངས་པའི་དམ་ཚིག་དང་སྡོམ་པ་རྣམས་བསྲུང་བ་ལ་བློ་
ནུས་གང་ཡོད་ཀྱི་འབད་པ་ཞིག་ངེས་པར་དགོས་སོ། །དེ་ལྟར་ལམ་ཐུན་མོང་བའི་
རྒྱུད་སྦྱང་བ་དང་། དབང་རྣམ་པར་དག་པ་ཐོབ་ཅིང་དབང་དུས་སུ་ཁས་བླངས་
པའི་དམ་ཚིག་དང་སྡོམ་པ་དག་པར་བྱེད་པ་ནི་ལྷའི་རྣལ་འབྱོར་སྒོམ་པའི་སྔོན་
འགྲོའི་གཙོ་བོ་མེད་དུ་མི་རུང་དུ་ཤེས་པར་བྱའོ། །
གཉིས་ པ་ ཁྱད་ པར་ གྱི་ སྔོན་ འགྲོ་ ལ་ བཞི། ། ལམ་ གྱི་ རྟེན་ སྐྱབས་ འགྲོ་
སེམས་བསྐྱེད་ཀྱི་ཁྲིད། སྡིག་སྒྲིབ་མྱུར་དུ་དག་པར་བྱེད་པ་རྡོ་རྗེ་སེམས་དཔའི་
སྒོམ་བཟླས་ཀྱི་ཁྲིད། བྱིན་རླབས་མྱུར་དུ་འཇུག་པར་བྱེད་པ་བླ་མའི་རྣལ་འབྱོར་
གྱི་ཁྲིད། ཚོགས་མྱུར་དུ་རྫོགས་པར་བྱེད་པ་མཎྜལ་གྱི་ཁྲིད་རྣམས་སོ། །
དང་པོ་ནི། གཙང་ཞིང་ཡིད་དུ་འོང་བའི་གནས་སུ་ཐུགས་རྗེ་ཆེན་པོ་ཕྱག་
བཞི་པའི་སྐུ་བརྙན་བྱོན་ལེགས་པ་ཞིག་གིས་གཙོས་སྐུ་གསུང་ཐུགས་རྟེན་རྣམས་
ལེགས་པར་དགྲམ། དེ་དག་གི་མདུན་དུ་མཆོད་པ་ཅི་འབྱོར་གཡོ་སྒྱུ་མེད་པར་དད་
གུས་ཆེན་པོའི་སྒོ་ནས་བཀོད་པ་མཛེས་པར་བཤམས། རང་ཉིད་སྟན་བདེ་བ་ལ་
ལུས་གནད་དང་ལྡན་པར་འཁོད་ནས་རང་རྒྱུད་ལ་ལེགས་པར་བརྟགས་ནས་ཀུན་
སློང་བཅོས་ཏེ། དགེ་སེམས་ཁྱད་པར་ཅན་གྱི་ངང་ནས་སྐྱབས་ཡུལ་གསལ་གདབ་
པ་ནི། ཐམས་ཅད་དུ་ཡང་ས་གཞི་དག །གསེག་མ་ལ་སོགས་མེད་པ་དང་། །ལག་
- 4-

གྲུབ་ཆེན་ཚེམ་བུ་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་ཡེ་ཤེས་མཁའ་འགྲོའི་ཞལ་ལུང་།
མཐིལ་ མཉམ་ པ་ བཻ་ ཌཱུ རྱའི། །རང་ བཞིན་ འཇམ་ པོར་ གནས་ གྱུར་ཅིག །ཅེས་
བརྗོད་ལ་ས་གཞི་བྱིན་གྱིས་བརླབས་པའི་མོས་པ་བྱས་ལ། རང་གི་མདུན་གྱི་ཐད་
དྲང་གི་ནམ་མཁའི་གནས་སུ་སེང་གེ་ཆེན་པོ་བརྒྱད་ཀྱིས་བཏེགས་པའི་རིན་པོ་
ཆེའི་ཁྲི་མཐོ་ཞིང་ཡངས་པའི་སྟེང་གི་དབུས་སུ་སྣ་ཚོགས་པད་ཟླ་ཉི་མའི་དཀྱིལ་
འཁོར་གྱི་གདན་ལ། ངོ་བོ་རང་གི་དྲིན་ཅན་རྩ་བའི་བླ་མ་ཡིན་པ་ལ་རྣམ་པ་རྒྱལ་
རིན་
བ་རྡོ་རྗེ་འཆང་སྐུ་མདོག་སྔོན་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་
ཐུགས་ཀར་བསྣོལ་ནས་ འཛིན་ པ། དབུ་སྐྲ་ རལ་པའི་ཐོར་ཚུགས་ཅན། མཚན་
བཟང་པོ་སུམ་ཅུ་རྩ་གཉིས་དང་དཔེ་བྱད་བཟང་པོ་བརྒྱད་ཅུས་བརྒྱན་ཅིང་།
པོ་ ཆེའི་ རྒྱན་ དཔག་ ཏུ་ མེད་ པས་ སྤྲས་པ། སྐུ་ལས་སྐྱེས་པའི་འོད་ཀྱི་ ཕུང་ པོའི་
དབུས་ན་ཞབས་གཉིས་རྡོ་རྗེ་སྐྱིལ་ཀྲུང་གིས་བཞུགས་པ།
དུ་རྗེ་བཙུན་རྡོ་རྗེ་རྣལ་འབྱོར་མ་དང་། གྲུབ་ཆེན་ཚེམ་བུ་པ་སོགས་གདམས་ངག་
འདིའི་རྩ་བརྒྱུད་ཀྱི་བླ་མ་རྣམས་དང་། ཐུགས་རྗེ་ཆེན་པོ་སོགས་ཡི་དམ་དཀྱིལ་
འཁོར་གྱི་ལྷ་ཚོགས་རྣམས་ཀྱིས་བསྐོར་བ། དེའི་མཐའ་སྐོར་དུ་བསྐལ་བཟང་གི་
དེ་ཉིད་ཀྱི་མཐའ་སྐོར་
སངས་རྒྱས་སྟོང་དང་སངས་རྒྱས་སུམ་ཅུ་སོ་ལྔ་སོགས་སངས་རྒྱས་རྣམས་ཀྱིས་
བསྐོར་བ། ། དེའི་མཐའ་ སྐོར་ དུ་ བྱང་ སེམས་ ཉན་ རང་ བསྟན་ སྲུང་ ཡེ་ ཤེས་ པའི་
ཚོགས་དང་བཅས་པས་བསྐོར་བ། དེ་དག་རང་རང་གི་མདུན་ན་རང་རང་གིས་
གསུངས་པའི་ལུང་གི་ཆོས་རྣམས་འོད་ཀྱི་རང་བཞིན་ཅན་གྱི་པོ་ཏིའི་རྣམ་པར་ཡོད་
པ། དེ་དག་གི་ཕྱི་རོལ་ཏུ་གང་ལ་གང་འདུལ་གྱི་སྤྲུལ་པའི་བཀོད་པ་བསམ་གྱིས་
མི་ཁྱབ་པ་ཕྱོགས་བཅུར་འཕྲོ་བ། ཚོགས་ཞིང་དེ་དག་ཐམས་ཅད་མ་བུ་གཅིག་པ་
ལ་ བརྩེ་ བ་ ལྟར་ རང་ ཉིད་ ལ་ ཐུགས་ བརྩེ་ ཞིང་ དགྱེས་ པའི་ སྤྱན་ གྱིས་ གཟིགས་
- 5-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
རྣམས་ལ་གདོང་ཕྱོགས་ཏེ་གནས་པར་བསམ་ལ། རང་དང་མ་རྒན་སེམསས་ཅན་
ཐམས་ཅད་ཐོག་མ་མེད་པ་ནས་ད་ལྟའི་བར་དུ་སྤྱིར་འཁོར་བ་དང་།
ངན་སོང་གསུམ་གྱི་སྡུག་བསྔལ་སྣ་ཚོགས་ཤིག་མྱོང་འདུག་ཏུ་ཟིན་ཀྱང་། ད་དུང་
སྡུག་བསྔལ་གྱི་གཏིང་དང་མཐའ་མངོན་པར་དཀའ་བར་འདུག །དེས་ན་ད་རེས་
རྙེད་པར་དཀའ་ཞིང་ རྙེད་ན་དོན་ཆེ་བའི་མི་ལུས་ཐོབ་པའི་དུས་འདིར།
བཞིན་པ། རང་ཉིད་ཀྱང་ཚོགས་ཞིང་དེ་དག་གི་ཡོན་ཏན་དང་ཐུགས་རྗེ་དྲན་པའི་
དད་གུས་ཆེན་པོའི་སྒོ་ནས་འདི་ལྟར་བསམ་སྟེ། རང་གི་མཐའ་སྐོར་དུ་མ་རྒན་
རིགས་དྲུག་སེམས་ཅན་ཐམས་ཅད་རང་དང་ལྟ་ཕྱོགས་མཐུན་པར་ཚོགས་ཞིང་
ཁྱད་པར་
འཁོར་
བའི་སྡུག་བསྔལ་ཐམས་ཅད་སྤངས་པའི་ཐར་པ་མཆོག་བླ་མ་སངས་རྒྱས་ཀྱི་གོ་
འཕང་ཞིག༌ད་ལྟ་ཉིད་དུ་ཐོབ་པར་མ་བྱས་ན། སླར་ཡང་སྤྱིར་འཁོར་བ་དང་ཁྱད་
པར་ངན་སོང་གསུམ་གྱི་སྡུག་བསྔལ་ཅི་རིགས་པ་ཞིག་མྱོང་དགོས་པར་འདུག །
དེས་ན་སྡུག་བསྔལ་དེ་དག་ལས་སྐྱོབ་པའི་ནུས་པ་མདུན་ན་བཞུགས་པའི་བླ་མ་
དཀོན་མཆོག་གསུམ་ཡོད་པས། བདག་གིས་མ་སེམས་ཅན་ཐམས་ཅད་ཀྱི་དོན་དུ་
ཡང་དག་པར་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་
པར་བྱ། དེའི་ཕྱིར་དུ་བླ་མ་དཀོན་མཆོག་གསུམ་ལ་སྙིང་ཐག་པ་ནས་སྐྱབས་སུ་
འགྲོ་བར་བྱའོ་སྙམ་དུ་བསམས་ལ། བདག་དང་མར་གྱུར་ནམ་མཁའི་མཐའ་དང་
མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་
པོ་ལ་མཆིས་ཀྱི་བར་དུ་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །
རྫོགས་ པའི་ སངས་ རྒྱས་ བཅོམ་ ལྡན་འདས་རྣམས་ལ་སྐྱབས་སུ་མཆིའོ། །དམ་
པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་དགེ་འདུན་རྣམས་ལ་སྐྱབས་
- 6-

གྲུབ་ཆེན་ཚེམ་བུ་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་ཡེ་ཤེས་མཁའ་འགྲོའི་ཞལ་ལུང་།
སུ་མཆིའོ། །ཞེས་སྐྱབས་འགྲོ་བཞི་སྐོར་བདུད་ རྩི་ འབེབས་སྦྱང་དང་ བཅས་ པ་
འདུན་པ་ཤུགས་དྲག་པོས་ལན་མང་དུ་བྱའོ། །དེ་ནས་ཐལ་མོ་སྦྱར་ཏེ། བླ་མ་དང་
དཀོན་མཆོག་ རིན་ པོ་ ཆེ་རྣམ་ པ་གསུམ་ ལ་ ཕྱག་ འཚལ་ཞིང་སྐྱབས་ སུ་མཆིའོ།
ཁྱེད་རྣམས་ཀྱིས་བདག་སོགས་སེམས་ཅན་ཐམས་ཅད་ཀྱི་རྒྱུད་བྱིན་གྱིས་བརླབ་ཏུ་
གསོལ། ཞེས་ ལན་ མང་ དུ་ གསོལ་བ་ཤུགས་དྲག་ཏུ་བཏབ་པས།
ཐམས་ཅད་ཀྱི་སྐུའི་ཆ་ལས་བདུད་རྩི་སྣ་ལྔ་འོད་ཟེར་དང་བཅས་པའི་རྒྱུན་བབས།
རང་གཞན་སེམས་ཅན་ཐམས་ཅད་ཀྱི་ལུས་སེམས་ལ་ཞུགས་པས་ཐོག་མེད་ནས་
ཚོགས་ཞིང་
བསགས་པའི་སྡིག་སྒྲིབ་ཐམས་ཅད་བྱང༌། ལུས་དྭངས་གསལ་འོད་ཀྱི་རང་བཞིན་
ཅན་དུ་གྱུར། ཚེ་དང་བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་རྒྱས་པའི་
མོས་པ་དང་། ལྷག་པར་ཚོགས་ཞིང་རྣམས་ལས་རང་འདྲ་གཉིས་པ་རེ་ཆད་ནས་
རང་དང་སེམས་ཅན་ཐམས་ཅད་ལ་ཐིམ་པས་སེམས་ཅན་ཐམས་ཅད་ཀྱིས་ཐོག་
མེད་ནས་བསགས་པའི་སྡིག་སྒྲིབ་བག་ཆགས་དང་བཅས་པ་དག་ཏེ། སེམས་ཆོས་
ཀྱི་སྐུ་དང་ལུས་གཟུགས་ཀྱི་སྐུར་གྱུར་ཏེ་སངས་རྒྱས་ནས་རང་རང་གི་སངས་རྒྱས་
ཀྱི་ཞིང་དུ་གཤེགས་པའི་མོས་པ་བྱའོ། །དེ་ནས་བདག་གིས་མ་རྒན་སེམས་ཅན་
ཐམས་ཅད་འཁོར་བའི་གནས་ནས་བཏོན་ཏེ་སངས་རྒྱས་ཀྱི་ས་ལ་འགོད་ཐུབ་
པས་རེ་དགའ་སྙམ་དུ་དགའ་བ་ཆེན་པོ་བསྒོམ། དེ་ནས་རང་ཉིད་ཀྱང་འོད་གསལ་
ཆོས་སྐུའི་ངང་དུ་ཞུགས་པར་མོས་ལ་སྟོང་པའི་ངང་དུ་ཞུགས་པར་མོས་ལ་སྟོང་
པའི་ངང་དུ་ཅི་ནུས་སུ་མཉམ་པར་བཞག །དེ་ནས་མཉམ་བཞག་དེ་ལས་ལངས་
ཏེ་རང་གི་མཐའ་སྐོར་དུ་ཕ་མ་སེམས་ཅན་ཐམས་ཅད་གསལ་བཏབ་ལ། སེམས་
ཅན་ཐམས་ཅད་ཀྱིས་ཐོག་མ་མེད་པ་ནས་རང་གི་མ་ཡང་ཡང་བྱས་ཏེ་དྲིན་གྱིས་
-7-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
བསྐྱངས་པ་དང་། མ་རྒན་དེ་རྣམས་ད་ལྟ་འཁོར་ བའི་གནས་ན་ཉམ་ཐག་པའི་
ཚུལ་ བསམས་ ནས་ བྱམས་ སྙིང་ རྗེ་ ཤུགས་ དྲག་ ཏུ་ བསྐྱེད་ དེ། མ་ རྒན་ སེམས་
ཅན་འདི་ཐམས་ཅད་འཁོར་བའི་སྡུག་བསྔལ་རྒྱུ་བཅས་ལས་བསྒྲལ་ཏེ་སངས་རྒྱས་
ཀྱི་ས་ལ་འགོད་ཐུབ་པ་ཞིག་བདག་གིས་ཅི་ནས་